Illum, il-Kummissjoni qalet li hi sodisfatta bil-ftehim politiku li ntlaħaq bejn il-Parlament Ewropew u l-Istati Membri tal-UE dwar il-Programm Dwana l-ġdid għall-2021-2027. Il-Programm il-ġdid ta' €950 miljun se jgħin biex titkompla l-modernizzazzjoni tal-Unjoni Doganali, li se tingħata l-għodda li teħtieġ biex tagħmel il-kontrolli xierqa, biex tlaħħaq mal-volumi kummerċjali li qed jiżdiedu u biex tindirizza suriet emerġenti ta' frodi. Se jikkontribwixxi għall-implimentazzjoni tal-Pjan ta' Azzjoni Doganali li ġie adottat f'Settembru ta' din is-sena. Paolo Gentiloni, il-Kummissarju għall-Ekonomija, stqarr: “Din is-sena reġgħet tatna prova li l-Unjoni Doganali hija ta' importanza kruċjali għall-ħajja u għall-għajxien tagħna. Kemm jekk biex niksbu tilqim u tagħmir li jsalva l-ħajja, jew biex niżguraw flussi kummerċjali bla xkiel mas-sħab internazzjonali tagħna, jeħtiġilna niżguraw li jkollna servizzi doganali diġitali moderni li jħarsu l-kummerċ u l-benessri tal-Ewropej. Il-ftehim tal-lum iqarribna lejn dak l-għan!” Il-kriżi tal-coronavirus enfasizzat l-importanza li jkollna proċessi doganali li jkunu aġli u b'saħħithom, u li l-awtoritajiet doganali nazzjonali jiġu megħjuna jikkooperaw u jiskambjaw informazzjoni bejniethom. Bl-għajnuna tal-Programm Dwana l-ġdid, l-awtoritajiet nazzjonali se jkunu jistgħu jiskambjaw informazzjoni u data aħjar u jfasslu strateġiji tal-ġestjoni tar-riskju aktar effiċjenti fil-ġlieda kontra l-frodi doganali u fir-rispons għal theddid fuq is-sigurtà. Il-Programm se jappoġġa wkoll l-amministrazzjonijiet tad-dwana bit-taħriġ u l-għodda t-tajba biex jaqilbu lejn ambjent diġitali. Subject to formal confirmation by the Council and the European Parliament on this provisional political agreement, the final text of the programme should be adopted in early 2021. Fit-8 ta' Ġunju 2018, il-Kummissjoni adottat proposta li tistabbilixxi l-Programm “Dwana”, bħala wieħed mill-Programmi settorjali tal-Qafas Finanzjarju Pluriennali (QFP). Dan il-Programm huwa l-kontinwazzjoni tal-Programm Dwana 2020 u ta' dawk li ġew qablu, li kkontribwew b'mod sinfikanti għall-faċilitazzjoni u t-tisħiħ tal-kooperazzjoni f'dan il-qasam. Skeda informattiva Il-Pjan ta' Azzjoni Doganali Il-Proposta li tistabbilixxi l-programm “Dwana”https://ec.europa.eu/taxation_customs/customs-2021-2027_en Il-Pjan ta' rkupru Baġit fit-tul tal-UE 2021-2027 u NextGenerationEU